﻿https://mg mail yahoo com/d/folders/ /messages/ Acatistul tuturor Sfintilor Romani -Alcătuit de Cuviosul Ghelasie Gheorghe şi Fratele Valerian Dragoş Pâslaru de la Sfânta Mănăstire Frăsinei Dan Zamisnicu Acatistul Tuturor Sfinților Români Alcătuit de Prea Cuviosul Ghelasie Gheorghe şi Fratele Valerian Dragoş Pâslaru de la Sfânta Mănăstire Frăsinei Tipărit cu binecuvântarea Înalt Prea Sfințitului † SERAFIM Mitropolitul Germaniei Prăznuire în Duminica a doua după Pogorârea Sf Duh (Rusalii) După obişnuitul început, se zice: Troparul, glasul Ca pe nişte sfeşnice înțelegătoare ale Soarelui Celui Neapus, în cântări vă lăudăm, că luminători sunteți nouă, celor din întunericul necunoştinței, ca prin rugăciunile voastre necontenite să se mântuiască şi sufletele noastre Condacul Taina moştenirii din Părinți şi neam este taina menirii ce fiecare o are în Propriul său chip, şi fericiți sunteți voi, Sfinților, care cu împodobire aceasta ați împlinit şi aşa v‐ați făcut sfințenia pământului şi neamului: Bucurați‐vă, Sfinților, altarele şi închinarea de neam şi pământ românesc! Icosul Altarele lumii sunt locurile şi moaştele celor ce au fost cu adevărat închinătorii sfinți ai lui Dumnezeu şi aşa au rămas înrudirea cu un neam şi un pământ, într‐o unire ce nu se mai poate despărți Bucurați‐vă, Sfinților, altarele vii de închinare; Bucurați‐vă, Sfinților, care şi locurile ați sfintit Bucurați‐vă, Sfinților, care şi pe pământ locaş v‐ați făcut; Bucurați‐vă, lauda de cinste a unei meniri; Bucurați‐vă, lucrarea de taină a unei moşteniri; Bucurați‐vă, talanții unui anume chip; Bucurați‐vă, semințe pentru o anumită țarină; Bucurați‐vă, cei aleşi cu o legătură sfântă; Bucurați‐vă, legământ de veşnică unire; Bucurați‐vă, unire ce nu se mai poate despărți; Bucurați‐vă, Sfinților, în pomenirea din neam în neam; Bucurați‐vă, Sfinților, altarele şi închinarea de neam şi pământ românesc! Condacul Ce minunat este să te naşti din Sfinți Părinți, să moşteneşti virtuțile lor, să viețuieşti unde au osemintele sfinte, să duci mai departe închinarea de: Aliluia! Icosul Lumea nu este împărțită de taina Părinților şi neamului şi nici de un anume pământ strămoşesc, ci de stăpânirile pătimaşe, ce distrug tocmai altarele cele sfinte Bucurați‐vă, Sfinților Părinți, taină dumnezeiască; Bucurați‐vă, Părinți, naştere de Viață; Bucurați‐vă, Părinți, arătarea Chipului lui Dumnezeu; Bucurați‐vă, Părinți, locaş de altar; Bucurați‐vă, Părinți, închinarea dumnezeiască; Bucurați‐vă, aleşii pământului; Bucurați‐vă, legământul Făgăduinței; Bucurați‐vă, înrudirea făpturilor; Bucurați‐vă, înrudirea şi temelia vieții; Bucurați‐vă, înrudirea ce preface firea; Bucurați‐vă, taina însăşi a Veşniciei; Bucurați‐vă, Sfinților, altarele şi închinarea de neam şi pământ românesc! Condacul Aşa, Sfinților ai acestui neam şi pământ românesc, cu cinstirea cuvenită vă sărbătorim şi în pomenirea voastră şi noi ne oglindim, în închinarea cea mare de: Aliluia! Icosul Din vremurile cele de demult, de la primul Părinte al acestui neam, vouă, tuturor celor ce ați sfințit acest pământ, vă aducem şi noi mulțumirea cea binecuvântată Bucurați‐vă, Sfinților, de la începuturile acestui neam; Bucurați‐vă, Sfinților, de pe acest pământ; Bucurați‐vă, Sfinților, înrudiți cu plămădirea lui; Bucurați‐vă, cei născuți pe aceste meleaguri; Bucurați‐vă, cinstiți moşi şi strămoşi; Bucurați‐vă, părtaşii sfintei moşteniri a locului; Bucurați‐vă, cei înscrişi cu menirea acestuia; Bucurați‐vă, cei ce ați luat jugul acestei țări; Bucurați‐vă, cei ce ați luat crucea anume însemnată; Bucurați‐vă, cei ce ați trecut pe drumurile noastre; Bucurați‐vă, lucrătorii mântuirii neamului românesc; Bucurați‐vă, Sfinților, altarele şi închinarea de neam şi pământ românesc! Condacul Pământ bun al semințelor bune fiind acest neam, a crescut pe mulți plăcuți ai lui Dumnezeu, ca să fie făclii nestinse, în cântarea de: Aliluia! Icosul Încă şi din alte părți mulți ați venit, sfinților, să vă odihniți sfintele voastre moaşte în acest pământ binecuvântat, făcându‐vă comori de mare preț Bucurați‐vă, Sfinților de la început de veacuri; Bucurați‐vă, Sfinților daco‐romani; Bucurați‐vă, Sfinților români; Bucurați‐vă, Sfinților de prin peşteri şi sihăstrii; Bucurați‐vă, Sfinților din sate şi cetăți; Bucurați‐vă, Sfinților, slujitori împărăteşti; Bucurați‐vă, Sfinților, slujitori la altare; Bucurați‐vă, Sfinților, ostaşi şi căpetenii de oşti; Bucurați‐vă, Sfinților din dregătorii şi cinste; Bucurați‐vă, Sfinților în smerenie de taină; Bucurați‐vă, Sfinților, plăcuții de inimă ai lui Dumnezeu; Bucurați‐vă, Sfinților, altarele şi închinarea de neam şi pământ românesc! Condacul Cum să vă numim pe voi, o, sfinților ai acestui pământ şi neam, cum să vă aducem cinstirea noastră şi mulțumirea care vi se cuvine, decât prin cântarea de: Aliluia! Icosul Pomenirea noastră să fie fără micşorarea vreunuia; vouă, celor rămaşi în amintire, sau încă tăinuiți, ori sub negurile vremurilor, tuturor vă aducem sărbătorirea noastră Bucurați‐vă, cinstitorilor de Dumnezeu din vechime; Bucurați‐vă, drepților de demult; Bucurați‐vă, primilor propovăduitori apostoleşti; Bucurați‐vă, primilor mucenici; Bucurați‐vă, primilor sihaştri doritori de marea duhovnicie; Bucurați‐vă, primilor monahi, stareți şi duhovnici iscusiți; Bucurați‐vă, primilor arhierei şi preoți ai Bisericii; Bucurați‐vă, ctitori de mănăstiri şi biserici; Bucurați‐vă, apărători şi luptători cu stăpânirile vrăjmaşe; Bucurați‐vă, domnitori încununați cu sfințenia; Bucurați‐vă, toți sfinții înscrişi pe acest pământ; Bucurați‐vă, Sfinților, altarele şi închinarea de neam şi pământ românesc! Condacul Nici unul, numiți sau tăinuiți, de la cel mai de jos până la cel mai de sus, nu sunteți în uitare, ci cu toții în cântarea de: Aliluia! Icosul Şi aşa, sărbătorirea noastră să fie deodată pentru toți, cu fiecare în parte şi a celorlalți, ca o preasfântă adunare a iubirii dumnezeieşti Bucurați‐vă, mucenicii din Tomis; Bucurați‐vă, Macrobiu, Lucian şi Dasius; Bucurați‐vă, Argeu, Narcis, Marcelin şi Filius episcopul; Bucurați‐vă, Niceta ierarhul, Ermil şi diaconul Stratonic; Bucurați‐vă, Bretanion, Casian şi Gherman; Bucurați‐vă, Efrem, Montanus preotul şi soția sa Maxima; Bucurați‐vă, Irineu, Lupus şi Silvan; Bucurați‐vă, Chiril, Chindeas, Tasius şi Sava; Bucurați‐vă, Dadas, Pasicrate şi Valentin din Durostorum; Bucurați‐vă, Iulian, Nicandru, Isihie, Emilian şi Secundus; Bucurați‐vă, Atalos, Kamasis, Filip şi Zoticos; Bucurați‐vă, Sfinților, altarele şi închinarea de neam şi pământ românesc! Condacul Pomelnicul cel sfânt străluceşte încă cu cei ce ați rămas mai jertfelnici, pentru grabnicul ajutor în nevoile noastre, ale celor ce cântăm: Aliluia! Icosul Chiar veniți de peste hotare, v‐ați înrudit cu neamul de aici şi v‐ați unit cu menirea de taină de pe acest pământ Bucurați‐vă, Apostole Andrei şi următorilor apostoleşti; Bucurați‐vă, Cuvioasă Paraschiva, Muceniță Filofteea şi Teodora; Bucurați‐vă, Martirilor din Ardeal, Visarion, Sofronie şi Oprea; Bucurați‐vă, Arhiereilor Iorest şi Sava şi Iosif maramureşeanul; Bucurați‐vă, Ioan de la Suceava şi neînfricaților Brâncoveni; Bucurați‐vă, domnitorilor Matei Basarab şi Ştefan cel Mare; Bucurați‐vă, Dimitrie cel Nou şi Nicodim cel Blând; Bucurați‐vă, Ioan de la Prislop, Paisie şi Ioan de la Neamț; Bucurați‐vă, Antonie de la Iezer, Neofit din Stânişoara şi Daniil Sihastrul; Bucurați‐vă, Arhiereilor Leontie, Nifon, Calinic, Ghelasie şi Antim Ivireanul; Bucurați‐vă, toți cei ştiuți şi neştiuți; Bucurați‐vă, Sfinților, altarele şi închinarea de neam şi pământ românesc! Condacul Cinstirea noastră adusă vouă, Sfinților plăcuți ai lui Dumnezeu, să nu fie umbrită de rugămințile noastre, ale celor aflați în necazuri şi nevoi, şi aşa împreună să cântăm: Aliluia! Icosul O, voi, Sfinților iubitori de Dumnezeu, ați rămas înscrişi în acest neam şi pământ şi aşa ați unit pământul cu cerul, plinind marea taină a Întrupării lui Hristos Bucurați‐vă, împlinirea tainei celei dumnezeieşti; Bucurați‐vă, stâlpii ce sprijină cerul; Bucurați‐vă, mărgăritarele din țarină; Bucurați‐vă, comorile cele nestricate; Bucurați‐vă, izvoarele de apă vie; Bucurați‐vă, hrana Cuvântului dumnezeiesc; Bucurați‐vă, băutura Preasfântului Duh; Bucurați‐vă, grăirea cea binecuvântată; Bucurați‐vă, sfatul de mare înțelepciune; Bucurați‐vă, povățuirea iscusită; Bucurați‐vă, alegerea doar a celor bune; Bucurați‐vă, Sfinților, altarele şi închinarea de neam şi pământ românesc! Condacul Ştiindu‐vă pe voi temelia de piatră a acestui neam, şi noi, deşi nevrednici, moştenitorii tainelor voastre suntem, prin care cântăm: Aliluia! Icosul Este mare bucuria noastră, avându‐ vă pe voi apărători şi ajutători în toate nevoile, că necontenit la Hristos mijlociți şi mântuirea noastră Bucurați‐vă, cei binecuvântați de Dumnezeu; Bucurați‐vă, aleşii dintre fiii oamenilor; Bucurați‐vă, cei mai curați cu sufletul; Bucurați‐vă, cei mai curățiți cu trupul; Bucurați‐vă, cei mai înțelegători cu mintea; Bucurați‐vă, cei mai simțitori cu inima; Bucurați‐vă, cei mai înțelepți cu duhul; Bucurați‐vă, cei mai plini de cuvântul Evangheliei; Bucurați‐vă, cei mai râvnitori de cele bune; Bucurați‐vă, cei mai lucrători ai duhovniciei; Bucurați‐vă, cei mai iubitori de Dumnezeu; Bucurați‐vă, Sfinților, altarele şi închinarea de neam şi pământ românesc! Condacul Prin icoanele voastre cele sfinte şi noi ne descoperim propriul chip, şi ne oglindim atât virtuțile, cât şi slăbiciunile, şi aşa cântăm: Aliluia! Icosul Fericiți sunteți cu adevărat că vă avem rugători către Dumnezeu şi grabnici miluitori în toate nevoile şi necazurile, ce adesea ne copleşesc Bucurați‐vă, sfinților, întăritori în credință; Bucurați‐vă, povățuitori în toate căile vieții; Bucurați‐vă, părinți cu brațe preaiubitoare; Bucurați‐vă, mucenicie cu mărturisire neînfricată; Bucurați‐vă, cuvioşie de îngeri trupeşti; Bucurați‐vă, smerenie ascultătoare; Bucurați‐vă, smerenie iubitoare; Bucurați‐vă, luarea greutăților peste fire; Bucurați‐vă, ducerea poverilor celor slabi; Bucurați‐vă, tămăduirea de boli şi neputințe; Bucurați‐vă, îmblânzirea tuturor răutăților; Bucurați‐vă, Sfinților, altarele şi închinarea de neam şi pământ românesc! Condacul Pomenirea voastră, sărbătorile praznicelor cuvenite, locurile unde v‐ați nevoit şi ați lucrat, unde acum vă odihniți sfintele moaşte, toate sunt şi cântarea noastră de: Aliluia! Icosul Comori de mare preț ne sunteți, moşteniri preasfinte din neam în neam, frumuseți de mare podoabă ale Bisericii noastre româneşti Bucurați‐vă, comorile pământului românesc; Bucurați‐vă, luceferi ai luminii lui Hristos; Bucurați‐vă, pomi cu roadele vieții nemuritoare; Bucurați‐vă, râuri cu ape tămăduitoare; Bucurați‐vă, uşile pământului spre cer; Bucurați‐vă, porțile cerului spre pământ; Bucurați‐vă, altarele pe care a coborât Dumnezeu; Bucurați‐vă, altarele pe care mereu coboară Hristos; Bucurați‐vă, rugăciuni neîncetate; Bucurați‐vă, mijlociri nenumărate; Bucurați‐vă, sfinții noştri cei mai de aproape; Bucurați‐vă, Sfinților, altarele şi închinarea de neam şi pământ românesc! Condacul Biserică luptătoare ați rămas şi Biserică biruitoare în cer v‐ați făcut, iar prin voi şi noi, fiii de jos, ne naştem, creştem şi ne împlinim, în cântarea de: Aliluia! Icosul Aşa, nădejdea mântuirii noastre ne‐o păstrăm şi prin voi credința ne‐o întărim şi cu îndrăznire spre Hristos alergăm, unde sunteți acum adunați cu toții Bucurați‐vă, sfinților noştri de neam şi rudenie; Bucurați‐vă, moşilor şi strămoşilor sfinți; Bucurați‐vă, pomenirea mărturiilor străbune; Bucurați‐vă, chipuri neşterse de vremi; Bucurați‐vă, nume păstrate cu grijă; Bucurați‐vă, icoane de pururea închinare; Bucurați‐vă, sfinte moaşte, altare vii; Bucurați‐vă, morminte, biserici de suflet; Bucurați‐vă, morminte, inimi ce bat în odihnă; Bucurați‐vă, întipărirea veşniciei în pământ; Bucurați‐vă, nemurirea din neam în neam; Bucurați‐vă, Sfinților, altarele şi închinarea de neam şi pământ românesc! Condacul Sfinților toți, de neam şi pământ românesc, pomenirea voastră ne este sărbătoare şi bucurie, dar şi rugăminți pentru țara aceasta şi pentru noi, cei în nevoi, ca să cântăm cu glas mare: Aliluia! (de trei ori) Apoi se zice iarăşi Icosul şi Condacul https://neculaifantanaru com https://neculaifantanaru com/en/